KULKŲ GAUDYKLIŲ REMONTO IR ATNAUJINIMO DARBŲ
VIEŠOJO PIRKIMO–PARDAVIMO SUTARTIS
Nr.
Vilnius

Policijos departamentas prie Lietuvos respublikos Vidaus reikalų ministerijos (toliau – Pirkėjas), juridinio asmens kodas188785847, adresas Saltoniškių 19, LT-08106 Vilnius atstovaujamas vyriausiojo patarėjo Romualdo Voišnio, veikiančio pagal Lietuvos policijos generalinio komisaro 2024 m. gruodžio 31 d. įsakymo Nr. 5-V-1328 „Dėl įgaliojimų suteikimo“ 1.5.3. p., ir
UAB „-----------------“ (toliau – Rangovas), juridinio asmens kodas --------------, adresas -----------------, Vilnius, atstovaujama direktoriaus ---------------, veikiančio pagal įmonės įstatus, 
toliau kartu vadinami Šalimis, o kiekvienas atskirai – Šalimi, vadovaudamiesi skelbiamos apklausos būdu atlikto viešojo pirkimo „Kulkų gaudyklių remonto ir atnaujinimo darbai“, skelbimas apie viešąjį pirkimą CVP IS Nr. ___________ (toliau – Pirkimas), rezultatais, sudarė šią sutartį (toliau – Sutartis):

I. SUTARTIES OBJEKTAS

1.1. Sutarties objektas - Kulkų gaudyklių remonto ir atnaujinimo darbai, adresu: Minsko pl. 37A, Vilnius ir T. Kosciuškos g. 7, Vilnius (toliau – Darbai). Reikalavimai Darbams yra apibrėžti techninėje specifikacijoje (Sutarties 1 priedas).
1.2. Rangovas įsipareigoja ne vėliau kaip per 4 mėnesius nuo objekto perdavimo dienos Pirkėjui atlikti Darbus, numatytus Sutarties 1 priede. 
1.3. Pagrindinis BVPŽ kodas – 45453100-8 (Atnaujinimo darbai). 
1.4. Šios Sutarties sudarymo diena laikoma diena, kai Sutartį pasirašo abi Šalys. 
 
II. SUTARTIES KAINODAROS TAISYKLĖS IR MOKĖJIMO SĄLYGOS

2.1. Ši Sutartis yra fiksuoto įkainio sutartis.
2.2. Darbų įkainiai nustatyti Rangovo pasiūlyme (Sutarties 2 priedas).
2.3. Pradinės Sutarties vertė yra ____________ Eur, be pridėtinės vertės mokesčio (toliau – PVM). 
2.3.1. PVM sudaro ____________ Eur.
2.3.2. Maksimali Sutarties kaina yra ___________ Eur su PVM.
2.3.3. Šioje Sutartyje Pradinės Sutarties vertė yra lygi laimėjusio Tiekėjo pasiūlymo kainai be PVM, už nurodytą preliminarų Darbų kiekį pagal Rangovo pasiūlytus įkainius. Darbų įkainiai nustatyti Rangovo pasiūlyme (Sutarties 2 priedas).
2.4. Pirkėjas sumoka Rangovui už faktiškai atliktus Darbus pagal sąnaudų žiniaraščiuose (Sutarties 1 priede) nurodytus Rangovo pasiūlytus Darbų atlikimo įkainius po to, kai yra priimtas faktiškai atliktų Darbų rezultatas. Faktiškai atliktų Darbų rezultatas laikomas priimtu, jeigu Pirkėjo atstovas, atsakingas už Sutarties vykdymą, pasirašo faktiškai atliktų Darbų priėmimo – perdavimo aktą (Sutarties 4 priedas).
2.5. Papildomų (keičiamų) Darbų kainą apskaičiuojant šiais būdais, nustatant pirmiau nurodyto būdo taikymo prioritetą, t. y. tik nesant galimybės taikyti pirmesnį būdą, gali būti taikomas vienas iš toliau nurodytų būdų:
2.5.1. pagal Rangovo pasiūlyme pateiktuose Darbų kiekių žiniaraščiuose nurodytus įkainius;
2.5.2. pagal Rangovo pasiūlyme  pateiktuose Darbų kiekių žiniaraščiuose nurodytus įkainius, jei įmanoma, išskaičiuojant kainos dalį iš Sutartyje numatyto įkainio;
2.5.3. pagal Sutartyje numatyto įkainio sudėtines dalis, remiamasi Sutartyje numatytais įkainiais arba įkainių išskaidymu;
2.5.4. vadovaujantis sąmatų skaičiavimo programos „Sistela“ arba analogiškos programos duomenų bazėje nurodytomis Darbų kainomis, patvirtintomis laikotarpiu, kada buvo nustatytas papildomų Darbų poreikis;
2.5.5. įvertinus pagrįstas tiesiogines (Darbo užmokesčio ir su juo susijusių mokesčių, statybos produktų ir įrengimų, mechanizmų sąnaudas) bei netiesiogines (pridėtinių išlaidų ir pelno) išlaidas, kurios negali būti didesnės už bendrą vidutinę rinkos kainą (įvertinus visas išlaidas – tiesiogines ir netiesiogines), kuri nustatoma pasirinktinai įvertinus ne mažiau kaip trijų kitų rinkoje esančių ūkio subjektų Darbų kainas, išskyrus tuo atvejus, kai rinkoje nėra tiek ūkio subjektų. Statybos produktų ir įrengimų kaina nustatoma ne didesnė nei Rangovo patiriamos išlaidos joms įsigyti, o pridėtinių išlaidų ir pelno dydis ne didesni nei 5 (penki) procentai nuo tiesioginių išlaidų.
2.6. Jei papildomų Darbų kaina Rangovo grindžiama Rekomendacijomis, nurodomas jų pavadinimas ir registravimo data. Pagrindžiant įkainių nustatymą papildomų ir keistinų Darbų kainos skaičiuojamos laikotarpiu, kada buvo nustatytas papildomų Darbų poreikis, o nevykdomų Darbų kainos skaičiuojamos Sutarties sudarymo laikotarpiu.
2.7. Jei papildomų Darbų kaina Rangovo grindžiama vidutine rinkos kaina, Pirkėjo atstovas pateiktą papildomų Darbų kainą palygina su vidutine rinkos kaina, kuri nustatoma pasirinktinai įvertinus ne mažiau kaip trijų kitų rinkoje esančių ūkio subjektų Darbų kainas, išskyrus tuos atvejus, kai rinkoje nėra tiek ūkio subjektų.
2.8. Darbų įkainiai yra galutiniai, apima visas tiesiogines ir netiesiogines išlaidas ir dėl bendro kainų lygio kitimo perskaičiuojami nebus, visą riziką dėl Darbų įkainių padidėjimo prisiima Rangovas. Darbų įkainiams taip pat įtakos negali turėti terminų pažeidimas, Darbo užmokesčio ir kitų panašių išlaidų išaugimas.
2.9. Sutarties kaina ar Sutarties kainos dalis, keičiama Sutarties galiojimo laikotarpiu pasikeitus PVM tarifui (atitinkamai ji mažinama arba didinama). Sutarties kaina perskaičiuojama ją keičiant tokiu procentu, kokiu pakito PVM dydis. Sutarties kainos pakeitimas įforminamas susitarimu, pasirašomu abiejų Sutarties Šalių. Perskaičiuota kaina įsigalioja nuo kitos dienos po susitarimo sudarymo. Nuo šios dienos tiekiamoms prekėms bus mokama perskaičiuota kaina. Sutarties kaina pasikeitus kitiems mokesčiams, išskyrus PVM, nebus perskaičiuojama.
2.11. Mokėjimai atliekami eurais tokia tvarka:
2.11.1. Pirkėjas sumoka Rangovui avansą – 100 proc. nuo Sutarties kainos, nurodytos Sutarties 2.3.2 papunktyje per 15 darbo dienų nuo avansinės sąskaitos faktūros ir tinkamos avanso grąžinimo garantijos gavimo.
2.11.2. Rangovas kartu su avansinio mokėjimo PVM sąskaita-faktūra turi pateikti avanso grąžinimo garantiją visam avanso dydžiui. Avanso grąžinimo garantija turi būti užtikrinta banko garantija, kuriame būtų nurodyta privaloma sąlyga pagal pirmą pareikalavimą (esminės užtikrinimo sąlygos yra – užtikrinimo suma, besąlygiškumas (t. y. Pirkėjui užtenka nurodyti sąlygą (-as), kurią (-ias) Rangovas pažeidė, bet jis neprivalo pagrįsti reikalavime nurodytos Sutarties sąlygos visiško ar dalinio nevykdymo ar netinkamo vykdymo), Pirkėjo ir Rangovo rekvizitai, galiojimo laikas, sutikimas sumokėti užtikrinimo sumą ne ginčo tvarka per nustatytą terminą, užtikrinimas privalo būti tinkamai pasirašytas ir patvirtintas). Rangovas banko garantiją turi iš anksto suderinti su Pirkėju. Rangovui nepateikus reikalavimus atitinkančios garantijos arba pateikus vėliau negu 2025 gruodžio 15 d., avansas nebus išmokamas, tačiau Sutartis lieka galioti ir mokėjimai atliekami Sutarties 2.11.3. papunktyje numatyta tvarka. Sumokėto avanso suma išskaitoma iš mokėjimo sumos.
2.11.3 Su Rangovu atsiskaitoma už faktiškai atliktus Darbus per 30 (trisdešimt) kalendorinių dienų nuo Darbų perdavimo–priėmimo akto pasirašymo (jei taikomas) ir PVM sąskaitos faktūros pateikimo dienos.
2.12. Atliktų Darbų perdavimas ir priėmimas įforminamas Darbų perdavimo–priėmimo aktu, kuris pasirašomas Pirkėjo ir Rangovo įgaliotų atstovų; detali Darbų perdavimo–priėmimo tvarka aprašyta šios Sutarties III skyriuje.
2.13. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis (žr. www.esaskaita.lt). Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudojantis informacinės sistemos „SABIS“ priemonėmis;  
2.14 Numatoma atlikti tarpinius mokėjimus, kurie atliekami vadovaujantis Šalių suderintais tarpiniais Darbų perdavimo¬-priėmimo aktais, kuriuose nurodoma faktiškai Rangovo įvykdytų Darbų dalis, ir Rangovo pateiktomis PVM sąskaitomis faktūromis. Kiekvieno tarpinio mokėjimo suma nustatoma pagal faktiškai atliktų Darbų kiekį ir jų vertę.
2.15. Pirkėjas numato tiesioginio atsiskaitymo su subtiekėjais galimybę, vadovaudamasis šiame papunktyje nustatyta tvarka. Subtiekėjas, norėdamas pasinaudoti tokia galimybe, raštu per 3 darbo dienas pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė Pirkėjo, Rangovo ir jo subtiekėjo sutartis, kurioje aprašoma tiesioginio atsiskaitymo su subtiekėju tvarka, numatoma teisė Rangovui prieštarauti nepagrįstiems mokėjimams subtiekėjui.
2.16. Sumokėjimo Rangovui diena yra diena, kai lėšos išskaitomos iš Pirkėjo sąskaitos.



III. DARBŲ PRIĖMIMAS – PERDAVIMAS

3.1.	Darbai laikomi užbaigti, kai tinkamai įvykdyti visi Darbai, pašalinti visi nustatyti defektai, pateiktos ir suderintos visos naudojimo ir priežiūros instrukcijos, pateikti medžiagų ir įrengimų sertifikatai ir atitikties deklaracijos (jei tokių reikalaujama) ir pateikti tai patvirtinantys dokumentai, darbų užbaigimo procedūroms reikalingos pažymos bei gautas darbų užbaigimo aktas teisės aktų nustatyta tvarka;
3.2. Rangovas kartu su Pirkėju atlieka bendrą atliktų Darbų apžiūrą ir patikrinimą, po kurio darbų techninės priežiūros vadovas parengtų Rangovui Darbų priėmimo-perdavimo aktą jame nurodydamas, kad Darbai buvo baigti pagal Sutartį. Darbų priėmimo-perdavimo aktą pasirašo Pirkėjas, Rangovas ir darbų techninės priežiūros vadovas; 
3.3. Pirkėjas, atsižvelgdamas į trūkumų pobūdį, apimtis bei sudėtingumą, Darbų priėmimo-perdavimo akte nurodo Rangovui protingą terminą pašalinti Darbų neatitikimus  (defektus) nuo raštiškų pastabų pateikimo dienos. Rangovui pašalinus per Pirkėjo nurodytą protingą terminą Darbų neatitikimus (defektus), numatytus priėmimo-perdavimo akte, Šalys pasirašo naują Darbų priėmimo-perdavimo aktą.
3.4. Darbų priėmimo-perdavimo aktas pasirašomas 2 (dviem) vienodą teisinę galią turinčiais egzemplioriais.

IV. ŠALIŲ TEISĖS IR PAREIGOS

4.1. Rangovas turi teisę
4.1.1. laikydamasis saugos bei visų kitų norminių teisės aktų reikalavimų, patekti į statybvietę, iškrauti, priimti ir sandėliuoti Darbams reikalingas statybines medžiagas, gaminius, įrengimus, komplektuojamąsias detales ir statybos techniką (jeigu reikia);
4.1.2. gauti Darbų kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
4.1.3. jei Pirkėjas naudojasi Sutarties 2.15 papunktyje įtvirtinta tiesioginio atsiskaitymo su subtiekėjais galimybe, Rangovas turi teisę prieštarauti nepagrįstiems mokėjimams subtiekėjams;
4.1.4. Rangovas turi ir kitas šios Sutarties ir Lietuvos Respublikos  galiojančių teisės aktų numatytas teises.
4.2. Rangovas įsipareigoja:
4.2.1. ne vėliau kaip per 10 (dešimt) dienų nuo sutarties pasirašymo dienos pasirašyti objekto perdavimo –priėmimo aktą (Sutarties 3 priedas).
4.2.2. Darbus pradėti per 3 (tris) darbo dienas nuo statybos objekto perdavimo, kokybiškai atlikti, užbaigti ir Sutartyje nustatyta tvarka perduoti Pirkėjui visus Sutartyje nurodytus Darbus ir savo sąskaita ištaisyti defektus, nustatytus iki Darbų perdavimo Pirkėjui ir (ar) per garantinį laikotarpį;
4.2.3. Užtikrinti, kad visu Sutarties galiojimo laikotarpiu sutartinius įsipareigojimus nepertraukiamai vykdytų pakankamai Rangovo kvalifikuotų Darbuotojų;
4.2.4. Iš anksto raštu informuoti Pirkėją apie dirbsiančius subrangovus. Tokiu atveju Rangovas tampa generaliniu rangovu ir atsako Pirkėjui už subrangovų prievolių neįvykdymą ar netinkamą įvykdymą bei atlygina Pirkėjo nuostolius, kuriuos padarė vykdydami Sutartį subrangovai;
4.2.5. Darbus atlikti pagal Rangovui pateiktą techninę specifikaciją ir Lietuvos Respublikos  teisės aktuose nurodytus reikalavimus;
4.2.6. Nedelsiant, bet ne vėliau kaip per 5 (penkias) Darbo dienas, raštu informuoti Pirkėją apie pastebėtas klaidas, netikslumus arba defektus Pirkėjo reikalavimuose (techninėje specifikacijoje) bei nurodymuose ir pateikti siūlymus jiems išvengti ar ištaisyti;
4.2.7. savo sąskaita užsisakyti ir atsivežti visas medžiagas, mechanizmus ar kitą techniką, reikalingus Darbams pagal Sutartį nustatytu laiku atlikti;
4.2.8. nedelsiant raštu informuoti Pirkėją apie visus vykdant Sutartį patiriamus arba gresiančius sunkumus, Darbų atlikimo uždelsimą (numanomą trukmę ir priežastis), kurie galėtų lemti tai, jog Rangovas nespės iki galutinio Darbų atlikimo termino įvykdyti savo Sutartinių prievolių; 
4.2.9. Darbams vykdyti naudoti medžiagas, priemones ir įrengimus, atitinkančius techninėje specifikacijoje ir Lietuvos Respublikos  teisės aktuose jiems nustatytus reikalavimus;
4.2.10. savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų (įskaitant Sutarties priedus) reikalavimų;
4.2.11. naudoti statybvietę tik pagal paskirtį, garantuoti teisėtą bei saugų Darbą, priešgaisrinę ir aplinkos apsaugą bei Darbo higieną statybos teritorijoje, savo Darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad jo pasamdyti Darbuotojai ir (arba) tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
4.2.12. užbaigus Darbus, per 5 (penkias) darbo dienas, bet ne vėliau kaip iki galutinio Darbų priėmimo–perdavimo akto pasirašymo, savo lėšomis sutvarkyti objekto aplinką, pašalinti savo Darbų atliekas bei statybos šiukšles, išgabenti nepanaudotas medžiagas, priemones, įrengimus;
4.2.13. tinkamai bendradarbiauti su Pirkėju, jo atstovais, kitais Pirkėjo ar trečiųjų asmenų paskirtais rangovais ar šių rangovų pasitelktais subrangovais, Darbų techninės priežiūros vadovu ir kitais Darbų proceso dalyviais;
4.2.14. vykdyti visus teisėtus ir neprieštaraujančius Sutarties nuostatoms Pirkėjo nurodymus. 
4.2.15. užtikrinti, kad Pirkėjas arba kitas jo įgaliotas asmuo, turėtų priėjimą prie visų vykdomų Darbų ir suteikti jam visas galimybes apžiūrėti atliekamus Darbus, patikrinti ir išbandyti visas naudojamas medžiagas;
4.2.16. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
4.2.17. vykdant Sutartį, pridėtinės vertės mokesčio sąskaitas faktūras, sąskaitas faktūras, kreditinius ir debetinius dokumentus bei avansines sąskaitas (jei sutartyje numatyti avansiniai mokėjimai) teikti naudojantis „SABIS“ priemonėmis. Jei „SABIS“ funkcinės galimybės nepakankamos ar laikinai neužtikrinamos, Tiekėjas gali pateikti reikalingą informaciją raštu;
4.2.18. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos  teisės aktuose;
4.3.Pirkėjas turi teisę:
4.3.1.	bet kuriuo Sutarties vykdymo momentu kontroliuoti ir prižiūrėti atliekamų Darbų eigą ir kokybę, patikrinti medžiagų, naudojamų Darbams, kokybę; 
4.3.2. paskirti teisės aktų nustatyta tvarka darbų techninės priežiūros vadovą, kuris vykdys Darbų techninę priežiūrą;
4.3.3. teikti Rangovui pastabas, pasiūlymus, pageidavimus ir nurodymus dėl Darbų atlikimo tvarkos;
4.3.4. ne mažiau kaip 1 (vieną) kartą sutarties vykdymo laikotarpiu patikrinti ar Rangovas, vykdydamas darbus, taiko aplinkos apsaugos vadybos sistemos reikalavimus (priežiūros vertinimas), tuo atveju kai aplinkos apsaugos vadybos sistemos reikalavimai grindžiami kitais Rangovo pateiktais lygiaverčiais įrodymais.
4.3.5. Pirkėjas turi ir kitas šios Sutarties bei Lietuvos Respublikos galiojančių teisės aktų numatytas teises.
4.4. Pirkėjas įsipareigoja:
4.4.1. bendradarbiauti bei pateikti Rangovui visą jo turimą dokumentaciją ir (ar) informaciją, būtiną tam, kad Rangovas galėtų tinkamai įvykdyti šiame nustatytą įsipareigojimą;
4.4.2. Sutartyje nustatyta tvarka priimti pagal Sutartį tinkamai atliktus Darbus;
4.4.3. Sutartyje nustatyta tvarka sumokėti Rangovui Sutartyje nurodytą kainą už tinkamai atliktus ir perduotus Darbus;
4.4.4. ne vėliau kaip per 10 (dešimt) kalendorinių dienų nuo Sutarties įsigaliojimo dienos perduoti Rangovui statybos objektą visam Darbų vykdymo laikotarpiui.
4.4.5.	nedelsiant pranešti Rangovui apie Sutarties sąlygų pažeidimą, kai tik toks pažeidimas yra nustatomas;
4.4.6.	patikrinti pašalinimo pagrindų nebuvimą ir kvalifikacijos reikalavimų atitikimą (jei tokie buvo keliami) šioje Sutartyje nustatyta tvarka keičiamų arba naujai pasitelkiamų subtiekėjų; 
4.4.7.	Rangovui sudaryti visas sąlygas, suteikti informaciją ar dokumentus, būtinus Sutarčiai vykdyti.

V. SUTARTIES ĮVYKDYMO UŽTIKRINIMAS

5.1. Sutarties tinkamas įvykdymas yra užtikrintas netesybomis:
5.1.1. Rangovui iš esmės pažeidus Sutartį ir dėl to ją nutraukus - 10 proc. bauda nuo pradinės Sutarties kainos be PVM;
5.1.2. Rangovui iš esmės pažeidus Sutartį - 5 proc. bauda nuo  Sutarties dalyko sudėtinės dalies kainos be PVM;
5.1.3. Rangovui pažeidus Sutartį, kai toks pažeidimas nėra pripažįstamas esminiu – 1 proc. bauda nuo  Sutarties dalyko sudėtinės dalies kainos be PVM.
5.2. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Rangovo dėl jo kaltės pažeidus Sutartį ir (ar) ją nutraukus. Rangovas, teikdamas pasiūlymą pirkimui ir vykdydamas Sutartį, atsako ir už dėl trečiųjų asmenų atsiradusius šios Sutarties pažeidimus.
5.3. Jei Rangovas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti Sutarties 5.1.1. - 5.1.3. papunkčiuose numatyto dydžio baudas. Prieš pateikdamas reikalavimą sumokėti baudą, Pirkėjas įspėja apie tai Rangovą, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti.
5.4. Jei reikalavimas pateikiamas dėl Sutarties dalyko sudėtinės dalies, jame nurodoma konkreti Sutarties dalyko sudėtinė dalis pagal techninėje specifikacijoje, Sutarties 1 priedas, arba Rangovo Pasiūlyme (Darbų ir medžiagų kiekių žiniaraščiuose),Sutarties 2 priedas, pateiktą Darbų  detalizavimą.
5.5. Netesybų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, Rangovas privalo kompensuoti Pirkėjui patirtus tiesioginius nuostolius, kurių nepadengia Sutarties įvykdymo užtikrinimas.
5.6. Rangovas per 5 (penkias) darbo dienas nuo Sutarties pasirašymo dienos privalomai apdraudžia statybos laikotarpiu visus Sutartyje numatytus Darbus pilna atstatomąja verte nuo visų galimų  rizikų Pirkėjo naudai Darbų atlikimą reglamentuojančiuose teisės aktuose nustatyta tvarka ir įteikia galiojantį draudimo liudijimą Pirkėjui.
5.7. Rangovo civilinė atsakomybė privalo būti apdrausta Darbų atlikimą reglamentuojančiuose teisės aktuose nustatyta tvarka. Rangovas kartu su Sutartimi Pirkėjui privalo pateikti civilinės atsakomybės draudimo faktą įrodančius dokumentus.

VI. GARANTINIAI ĮSIPAREIGOJIMAI

6.1. Rangovas garantuoja Darbų kokybę bei paslėptų trūkumų/defektų nebuvimą. Darbų kokybė privalo atitikti Sutartyje ir jos prieduose nustatytus reikalavimus.
6.2. Visiems atliktiems Darbams Rangovas suteikia, atitinkamiems Darbams,  medžiagoms, įrengimams teisės aktuose nustatytą garantinį terminą. Garantinis laikotarpis pradedamas skaičiuoti nuo galutinio Darbų priėmimo-perdavimo akto pasirašymo dienos. Garantinis terminas Darbams yra ne trumpesnis nei 5 (penkeri) metai, paslėptiems remonto darbų elementams (konstrukcijoms, vamzdynams ir kt.) ir Darbams – ne trumpesnis nei 10 (dešimt) metų, o jeigu buvo nustatyta šiuose paslėptuose elementuose tyčia paslėptų defektų – ne trumpesnis nei 20 (dvidešimt) metų, įrengimų ir mechanizmų garantinis terminas – pagal gamintojo garantiją, bet ne trumpesnis, kaip 2 (dveji) metai. Rangovas per garantinį terminą už nustatytus defektus atsako įstatymų nustatyta tvarka.
6.3 Rangovas privalo kuo greičiau savo sąskaita pašalinti visus garantinio laikotarpio metu pastebėtus defektus, kurie atsirado ne dėl Pirkėjo kaltės.
6.4. Jei defektai išaiškėja garantinio laikotarpio metu, Pirkėjas raštu informuoja apie tai Rangovą, nurodydamas, kad Rangovas privalo per techninėje specifikacijoje (Sutarties 1 priedas) numatytą terminą arba per Pirkėjo nustatytą terminą, jeigu jis nenumatytas techninėje specifikacijoje, pašalinti defektą. 

VII. SUBTIEKĖJŲ IR SPECIALISTŲ KEITIMO PAGRINDAI IR TVARKA

7.1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
7.2. Rangovas gali keisti Sutarties priede nurodytus subtiekėjus tik prieš tai raštu pranešęs Pirkėjui apie tokio keitimo būtinybę ir gavęs jo rašytinį sutikimą.  Subteikėjas gali būti keičiamas tik šiais atvejais:
7.2.1. kai subteikėjas  bankrutuoja, yra likviduojamas ar susidaro analogiška situacija;
7.2.2. kai subteikėjas dėl objektyvių priežasčių (nutrūkus teisiniams santykiams su  tiekėju, subteikėjui  atsisakius teikti Darbus, išėjus atostogų, susirgus, susižeidus, mirus ir pan.) nebegali teikti visų ar dalies Sutartyje nurodytų Darbų.
7.3. Rangovas Sutarties vykdymo metu gali inicijuoti subtiekėjo pakeitimą, prieš tai raštu informavus Pirkėją nurodydamas tokio keitimo motyvus.
7.4. Pirkėjui sutikus su subtiekėjo pakeitimu, Pirkėjas kartu su Rangovu raštu sudaro susitarimą dėl subtiekėjo pakeitimo, šį susitarimą pasirašo abi Šalys. Susitarimas yra neatskiriama Sutarties dalis.
7.5. Subtiekėjo keitimo tvarkos, numatytos Sutarties 7.4 papunktyje, pažeidimas laikomas esminiu Sutarties pažeidimu.
7.6. Rangovas įsipareigoja, kad Sutartį visą Sutarties galiojimo laikotarpį vykdys pasiūlyme nurodyti ir Sutarties reikalavimus atitinkantys specialistai. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) tik gavus rašytinį Pirkėjo sutikimą. Keičiami specialistai turi atitikti pirkimo sąlygose nurodytus reikalavimus. Naujo siūlomo specialisto kvalifikacija ir patirtis turi atitikti tiekėjo pasiūlyme nurodyto keičiamo specialisto kvalifikaciją ir patirtį.

VIII. ŠALIŲ ATSAKOMYBĖ

8.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
8.2. Pirkėjas, uždelsęs atsiskaityti su Rangovu Sutartyje nustatytais terminais, įsipareigoja, Rangovui  pareikalavus, sumokėti Rangovui 0,03 proc. nuo neapmokėtos sąskaitos be PVM dydžio delspinigius už kiekvieną uždelstą dieną.
8.3. Jei Rangovas vėluoja vykdyti savo įsipareigojimus šioje Sutartyje ir jos prieduose nustatytais terminais, Pirkėjas be oficialaus įspėjimo ir nesumažindamas kitų savo teisių gynimo būdų gali pradėti skaičiuoti 0,03 proc. dydžio delspinigius nuo Rangovo laiku neįvykdytų įsipareigojimų dalies kainos be PVM už kiekvieną termino praleidimo dieną. 
8.4. Pirkėjas, prieš tai raštu įspėjęs Rangovą:
8.4.1. išskaičiuoja delspinigių sumą iš Rangovui mokėtinų sumų arba;
8.4.2. reikalauja sumokėti baudą ir (arba);
8.4.3. nutraukia Sutartį.
8.5. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

IX. NENUGALIMOS JĖGOS APLINKYBĖS (FORCE MAJEURE)

9.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar jų pasekmėms atsirasti.
9.2. Nenugalimos jėgos aplinkybėmis laikomos aplinkybės, nurodytos Civilinio kodekso 6.212 str. ir kituose Lietuvos Respublikos  teisės aktuose. Esant nenugalimos jėgos aplinkybėms, Šalys Lietuvos Respublikos  teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
9.3. Šalis, prašanti ją atleisti nuo atsakomybės, privalo raštu pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 3 (tris) Darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
9.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

X. KONFIDENCIALUMO ĮSIPAREIGOJIMAI IR DUOMENŲ APSAUGA

10.1. Pirkėjas Rangovo pasiūlymą, sudarytą Sutartį, ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Rangovo komercinius interesus arba turėtų neigiamą poveikį Rangovų konkurencijai, skelbia viešai.
10.2. Konfidencialumo įsipareigojimai Sutarties Šalims nustatomi vadovaujantis Viešųjų pirkimų įstatymo 20 straipsniu.
10.3. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, Darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (Darbuotojus, savo subtiekėjų Darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardyti Sutartyje, yra supažindinti su Sutartyje pateiktais jų asmeniniais duomenimis ir Šalies nustatyta tvarka tam davė savo sutikimą.

XI. SUTARTIES PAKEITIMAI, PERŽIŪROS SĄLYGOS,
PASIRINKIMO GALIMYBĖS

11.1. Sutarties sąlygos Sutarties galiojimo laikotarpiu gali būti keičiamos Viešųjų pirkimų įstatymo 89 straipsnyje nustatyta tvarka. 
11.2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą ir jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą.
11.3. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių. 
11. 4. Darbų kiekio (apimties) pakeitimai gali būti atliekami šiais atvejais:
11.4.1.	kai techninėje specifikacijoje nurodyti Darbai dėl atliktų techninių korekcijų tampa nebereikalingi;
11.4.2.	kai techninėje specifikacijoje numatytų sprendinių neįmanoma įgyvendinti dėl techninių klaidų, kurių nėra galimybės patikslinti Sutarties įgyvendinimo metu;
11.4.3.	kai nėra skiriamas pakankamas finansavimas sumokėti už Darbus;
11.4.4.	kai dėl paaiškėjusių techninių priežasčių ir aplinkybių tam tikrus Darbus vykdyti tampa neracionalu;
11.4.5.	dėl Darbų normatyvinių dokumentų ar kitų teisės aktų reikalavimų pasikeitimo po Darbų leidžiančių dokumentų, kurių pagrindu vykdomi Darbai, išdavimo, jei dėl tokio pakeitimo nebuvo pakeistas Sutarties pobūdis ir būtina pasikeitusių teisės aktų reikalavimus įgyvendinti Sutarties vykdymo metu;
11.4.6.	dėl pagrįstų trečiųjų asmenų reikalavimų dėl Darbų, susijusių su trečiųjų asmenų turtu, vykdymo (inžinerinių tinklų (vandentiekių, dujotiekių, elektros, telekomunikacijų, energijos ir (ar) kitų tinklų), susisiekimo komunikacijų valdytojų ir pan.);
11.4.7.	kai atsiranda būtinybė įsigyti papildomų Darbų ar Darbų neatlikti dėl aplinkybių, kurių protingas ir apdairus Pirkėjas negalėjo numatyti, bet iš esmės nesikeičia Darbų pobūdis, arba vykdant Darbus paaiškėja naujos aplinkybės dėl objekto būklės.
11.5.	Atskirų neatliekamų ir reikalingų atlikti Darbų vertė negali viršyti 50 procentų pradinės Sutarties vertės Pakeitimo verte laikoma atsisakomų ir papildomai įsigyjamų Darbų suma.
11.6. Jeigu, siekiant laiku ir tinkamai įvykdyti Sutartį, reikia atlikti papildomus Darbus, kurių Rangovas nenumatė sudarant šią Sutartį, bet turėjo ir galėjo juos numatyti pagal Pirkėjo pateiktą techninę specifikaciją, objekto vizualinę apžiūrą, pirkimo ir kitus dokumentus, taip pat kitą viešai prieinamą informaciją, ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.
11.7. Papildomų Darbų, o esant reikalui ir neatliekamų Darbų, būtinumas turi būti pagrįstas dokumentais ir raštu suderintas su Pirkėju. Motyvuotą siūlymą dėl papildomų Darbų, o esant reikalui, taip pat ir dėl neatliekamų Darbų būtinybės ir jį pagrindžiančius dokumentus Pirkėjo atstovui (darbų techniniam prižiūrėtojui ar kitam kompetentingam Pirkėjo atstovui) raštu pateikia Rangovo atstovas. Siūlymus dėl papildomų ir (ar) neatliekamų Darbų gali inicijuoti darbų techninis prižiūrėtojas. Pirkėjo atstovas prašo Darbų (dalies) rengėjo pateikti motyvuotą paaiškinimą dėl papildomų ir (ar) neatliekamų Darbų pagrįstumo, ar nebuvo įmanoma numatyti tokių Darbų būtinybės, nurodant priežastis. Pirkėjo atstovas, išnagrinėjęs pateiktus papildomų ir (ar) neatliekamų Darbų būtinybę pagrindžiančius dokumentus, įformina papildomus ir (ar) neatliekamus Darbus ir nurodo papildomų ir (ar) neatliekamų Darbų pavadinimus, vienetus, kiekius, taip pat pateikia argumentus, pagrindžiančius papildomų ir (ar) neatliekamų Darbų būtinybę, techninius sprendinius (pavyzdžiui, komisijos aktą, brėžinius ir kita) su darbų proceso dalyvių parašais, įkainių nustatymo pagrindimą ir skaičiavimą (vadovaujantis šios Sutarties nuostatomis). Jei Pirkėjo atstovas pateiktuose dokumentuose nustato netikslumų ir (ar) klaidų, grąžina juos tikslinti juos pateikusiam asmeniui (pavyzdžiui, Rangovui).
11.8. Atsisakomų arba įsigyjamų papildomų Darbų kainos apskaičiuojamos Sutarties 2.5 papunktyje nustatyta tvarka.
11.9. Jei Sutartyje numatytą atskirą Darbą (ar jo dalį) būtina (tikslinga) keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo įkainius pagal pateiktus pasiūlyme (Sutarties 2 priedas) ir siūlymą dėl keistinų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal  2.5 papunktyje nurodytus Darbų kainų nustatymo būdus;
11.10. Rangovo pasiūlyme įvardytos Darbų sudėtinės dalys (resursai, techninės specifikacijos ir pan.), kurios nedetalizuotos Techninėje specifikacijoje, gali būti keičiamos tik Pirkėjo sutikimu tiek, kiek toks keitimas neprieštarauja techninės specifikacijos, aiškinamųjų raštų, brėžinių sprendiniams. Tokie keitimai nelaikomi pakeitimu. 
11.11. Jeigu bet kuris Sutarties dalyvis Darbų vykdymo metu sužino apie techninį trūkumą dokumento, kuriuo vadovaudamasis Rangovas privalo vykdyti Darbus, tai jis apie tai privalo nedelsdamas pranešti Pirkėjui. Pirkėjas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti pakeitimą. Techninės specifikacijos klaida ar dokumento techninis trūkumas turi būti patvirtintas techninės priežiūros vadovu. 

XII. SUTARTIES VYKDYMO SUSTABDYMAS

12.1. Sutarties vykdymas gali būti sustabdytas esant svarbioms aplinkybėms, nepriklausančiomis nuo Pirkėjo valios, dėl kurių Rangovas, negali vykdyti savo sutartinių įsipareigojimų ir (arba) esant kitoms nenumatytoms aplinkybėms
12.2. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas. 
12.3. Jei Rangovo sutartinių įsipareigojimų vykdymas dėl priežasčių, nepriklausančių nuo Rangovo, buvo sustabdytas ne trumpesniam nei 60 (šešiasdešimt) kalendorinių dienų laikotarpiui, praėjus 60 (šešiasdešimt) kalendorinių dienų Rangovas gali rašytiniu pranešimu pareikalauti Pirkėjo atnaujinti Sutarties vykdymą per 14 (keturiolika) kalendorinių dienų arba nutraukti Sutartį.
12.4. Pasibaigus sutarties vykdymo sustabdymui, sutarties vykdymo terminas yra lygus terminui, kuris sustabdymo metu buvo likęs iki Rangovo sutartinių įsipareigojimų įvykdymo pabaigos. 
	12.5. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą ir pridedant dokumentus, patvirtinančius sustabdymo pagrindą (jeigu tokie yra).

XIII. SUTARTIES PAŽEIDIMAS

13.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
13.2. Vienai Sutarties Šaliai pažeidus Sutartį, nukentėjusioji Šalis turi teisę:
13.2.1. reikalauti kitos Šalies vykdyti sutartinius įsipareigojimus;
13.2.2. reikalauti atlyginti nuostolius;
13.2.3. reikalauti sumokėti Sutarties 8.2 ir (ar) 8.3 papunkčiuose nustatytus delspinigius;
13.2.4. sumokėti baudą nustatytą Sutarties V skyriuje; 
13.2.5. reikalauti sumažinti kainą, neįvykdyta ar netinkamai įvykdyta Rangovo įsipareigojimų dalimi;
13.2.6. nutraukti Sutartį;
13.2.7. reikalauti Šalies grąžinti sumokėtą avansą (jei Sutartyje buvo numatytas) tuo atveju, kai Rangovas nevykdo arba netinkamai vykdo savo įsipareigojimus;
13.2.8. taikyti kitus Lietuvos Respublikos  teisės aktų nustatytus teisių gynimo būdus;
13.3. Rangovas negali perleisti visų ar dalies savo įsipareigojimų pagal šią Sutartį be išankstinio raštiško Pirkėjo sutikimo;
13.4. Rangovas turi nedelsdamas pranešti Pirkėjui apie bet kokius esminius Rangovo asmens pasikeitimus, patvirtinant, kad prielaidos, būtinos Sutarčiai vykdyti, nenustojo galioti;
13.5. Šioje Sutartyje esminėmis sąlygomis laikoma:
13.5.1. Sutarties dalykas;
13.5.2. Sutarties kaina ir kainodaros taisyklės;
13.5.3. apmokėjimo sąlygos ir tvarka;
13.5.4. tiekėjo sutartinių įsipareigojimų vykdymo terminas (-ai);
13.5.5. subtiekėjo (-ų),  keitimo tvarka;
13.5.6. reikalavimai, susiję su avanso grąžinimo garantijos pateikimu (jei taikoma);
13.5.7. visi pasiūlymo vertinimo kriterijai, už kuriuos Rangovui pasiūlymų vertinimo metu buvo skirti papildomi balai (jei pasiūlymas buvo vertinamas pagal kainos ir kokybės santykį);
13.5.8. darbų kokybės atitikimas Sutartyje ir jos prieduose nustatytiems reikalavimams.

XIV. GALIOJIMAS IR SUTARTIES NUTRAUKIMAS

14.1. Sutartis įsigalioja, kai Sutartį pasirašo abi Sutarties Šalys, ir galioja iki visiško Šalių įsipareigojimų įvykdymo. 
14.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
14.3. Sutartis gali būti nutraukiama Lietuvos Respublikos Viešųjų pirkimų įstatymo 90 straipsnyje numatytais atvejais.
14.4. Sutartis gali būti nutraukiama raštišku Šalių susitarimu.
14.5. Pirkėjas, įspėjęs Rangovą prieš 14 (keturiolika) kalendorinių dienų, gali nutraukti Sutartį šiais atvejais:
14.5.1. kai Rangovas nevykdo savo sutartinių įsipareigojimų; 
14.5.2. kai Rangovas per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;
14.5.3. kai Rangovas perleidžia Sutartį be Pirkėjo žinios; 
14.5.4. kai Rangovas bankrutuoja arba yra likviduojamas, kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija; 
14.5.5. kai keičiasi Rangovo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis; 
14.5.6.	kai Pirkėjas šios Sutarties vykdymui negauna finansavimo.
14.6.	Rangovas, prieš 14 (keturiolika) kalendorinių dienų įspėjęs Pirkėją, gali nutraukti sutartį, jei Pirkėjas dėl savo kaltės nevykdo savo sutartinių įsipareigojimų.
14.7.	Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe ir atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
14.8. Jei Sutartis nutraukiama Pirkėjo iniciatyva dėl Rangovo kaltės, Pirkėjo patirti nuostoliai ar išlaidos išieškomi išskaičiuojant juos iš Rangovui mokėtinų sumų. Taip pat Pirkėjas įgyja teisę pasinaudoti Sutarties įvykdymo užtikrinimu, numatytu Sutarties V skyriuje.

XV. GINČŲ NAGRINĖJIMO TVARKA

15.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos  įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos  teisę.
15.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos  teisme. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas. 

XVI. ASMENYS, ATSAKINGI UŽ SUTARTIES VYKDYMĄ, IR KITOS BAIGIAMOSIOS NUOSTATOS

16.1.	Asmenys, atsakingi už Sutarties vykdymą:
16.1.1. Pirkėjo atstovas – 
16.1.2. Rangovo atstovai: 
16.2. Asmuo, atsakingas už Sutarties ir pakeitimų paskelbimą – 
16.3. Jei pasikeičia Šalies adresas ir (ar) kiti duomenys, ta Šalis turi informuoti kitą Šalį pranešdama ne vėliau, kaip per 2 (dvi) Darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
16.4. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
16.5. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.  Elektroninės sutarties sudarymo atveju, Sutartis sudaryta lietuvių kalba ir pasirašyta saugiais Šalių kvalifikuotais elektroniniais parašais.
16.6. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:
16.6.1 Sutarties 1 priedas – Techninė specifikacija;
16.6.2. Sutarties 2 priedas – Rangovo pasiūlymas;
16.6.3. Sutarties 3 priedas – Objekto perdavimo–priėmimo aktas;
16.6.4. Sutarties 4 priedas  – Darbų priėmimo–perdavimo aktas; 
16.6.5. Sutarties 5 priedas – Aplinkosauginiai reikalavimai.


XVII. ŠALIŲ JURIDINIAI ADRESAI, REKVIZITAI IR PARAŠAI

	PIRKĖJAS		
Policijos departamentas prie Lietuvos respublikos Vidaus reikalų ministerijos
Saltoniškių g. 19, 08106, Vilnius
Tel. (0 5) 271 9731, faks. (0 5) 271 9978
El. paštas info@policija.lt
Įstaigos kodas: 188785847
PVM mokėtojo kodas LT100005428413
A. s. Nr. LT874040063610001307
Lietuvos Respublikos finansų ministerija
Finansų įstaigos kodas 40400
SWIFT kodas: MFRLLT22XXX

Vyriausiasis patarėjas
Romualdas Voišnis

	RANGOVAS






Sutarties 1 priedas

1 DALIS. KULKŲ GAUDYTUVO REMONTO DARBŲ
TECHNINĖ SPECIFIKACIJA


Užsakovas: Policijos departamentas prie Lietuvos Respublikos vidaus reikalų ministerijos, Saltoniškių g. 19, LT-08105 Vilnius.
Objektas: Policijos departamento prie Lietuvos Respublikos vidaus reikalų ministerijos antiteroristinių operacijų rinktinės „Aras“ šaudykla, Minsko pl. 37A, LT-02121 Vilnius.

Darbai:
1. Kulkų gaudytuvo remonto darbai:
    
	Eil. Nr.
	Darbų ir medžiagų pavadinimai
	Mato vnt.
	Preliminarus kiekis

	1
	Patalpoje grindų uždengimas pievele 200 mikr.
	m2
	72

	2
	Patalpoje grindų uždengimas OSB plokšte 12mm
	m2
	30

	3
	Guminių blokelių pernešimas
	kompl.
	1

	4
	Gaudytuvo juostinių gumų demontažas atsukant tvirtinimo elementus
	m2
	47

	5
	Gaudytuvo juostinių gumų ir smulkintos gumos surinkimas ir pernešimas/pervežimas į šiukšlių konteinerį rankiniu būdu
	m3
	25

	6
	Kulkų gaudytuvo užpildymas gumos granulėmis mechaniniu būdu
	d.h.
	25

	7
	Smulkintos gumos granulės
	t.
	20

	8
	Kulkų gaudytuvo juostinės gumos montažas jas pritvirtinant laikikliais
	m2
	47

	9
	Kulkų gaudytuvo gumos tarpusavio suklijavimas
	m
	70

	10
	Juostinė gumas 800x11
	m
	75

	11
	Guminių blokelių montažas
	kompl.
	1

	12
	Smulkintų granulių atvežimas/iškrovimas
	kompl.
	1

	13
	Juostinės gumos atvežimas/iškrovimas
	kompl.
	1

	14
	Granulių šiukšlių išvežimas pridavimas perdirbimui
	t.
	20

2 DALIS. GALERIJOS KULKŲ GAUDYKLĖS REMONTO DARBŲ TECHNINĖ SPECIFIKACIJA


Užsakovas: Policijos departamentas prie Lietuvos Respublikos vidaus reikalų ministerijos, Saltoniškių g. 19, LT-08105 Vilnius.
Objektas: Policijos departamento prie Lietuvos Respublikos vidaus reikalų ministerijos šaudymo tiras, T. Kosciuškos g. 7, LT- 01100 Vilnius.

Darbai:
1. 25 m. galerijos kulkų gaudyklės remonto darbai:
    
	Eil. Nr.
	Darbų ir medžiagų pavadinimai
	Mato vnt.
	Preliminarus kiekis

	1
	Kulkų gaudyklės gumų demontavimas, atsukant tvirtinimo elementus
	kompl
	24

	2
	Kulkų gaudyklės smėlio atstatymas, išlyginimas
	m2
	12

	3
	Kulkų gaudyklės gumos montavimas jas suklijuojant ir pritvirtinant gumos laikyklius
	kompl.
	72

	4
	Kulkų gaudyklės guma SBR 12 mm
	m2
	39

	5
	Klijai gumai
	kg
	4

	6
	Tvirtinimo elementai
	vnt
	6

	7
	Medžiagų atvežimas (transportas)
	km
	1

	8
	Medžiagų iškrovimas, pernešimas į galeriją
	kompl
	1

	9
	Senos gumos ir šiukšlių surinkimas  ir pernešimas į atliekų konteinerį rankiniu būdu
	kompl
	3

	10
	Šiukšlių išvežimas/ pridavimas
	t
	3

	11
	Papildomi mechanizmai
	kompl
	1

Sutarties 3 priedas
	
Objekto perdavimo-priėmimo aktas
[Data]

	Pagrindinės sutarties data, numeris:

	Darbų objekto adresas:

	Pirkėjas – [pavadinimas], vadovaudamasis Sutarties sąlygų 4.1 punkto nuostatomis šiuo Objekto perdavimo-priėmimo aktu suteikia Rangovui – [pavadinimas] Statybvietės valdymo teisę.
Rangovas, šiuo aktu perėmęs darbų objektą, tampa atsakingu už Objektą ir jos prieigas pagal Sutartį. Rangovas, pasirašydamas šį aktą patvirtina, kad:
1. Objekto ribos pažymėtos brėžinyje, fiziškai parodytos Rangovo atstovui.
1 Rangovui yra perduotas Objekto ribų brėžiniai. 

Objekto perdavimo - priėmimo metu yra užfiksuota esama Objekto priklausinių būklė, už kurią Rangovas yra atsakingas:
1. 
1 

	Priedai:
1. Objekto ribų brėžiniai;
1 Esamą Objektų priklausinių būklę apibūdinantys priedai, ar kita.


	Pirkėjas atstovas ____________________________________
Parašas:______________________                                          Data

	Rangovo atstovas _____________________________________
Parašas:______________________                                          Data






Sutarties 4 priedas

DARBŲ PRIĖMIMO-PERDAVIMO AKTAS
[Akto sudarymo vieta], ......... m. ............................... ........... d.
[Rangovo pavadinimas], atstovaujama ......................................…....., veikiančio pagal ........................................................................................................., toliau vadinamas Rangovu, ir [Pirkėjo pavadinimas], atstovaujama ..........................................., veikiančio pagal ......................................................................................, toliau vadinamas Pirkėju (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta [sutarties pavadinimas, sudarymo data] sutartimi (toliau – vadinama Sutartimi), bei papildomais susitarimais Nr. _________ , sudarė šį Darbų priėmimo-perdavimo aktą: 

1. Rangovas perduoda Pirkėjui atliktus Darbus ...................................................... [Darbų pavadinimas, sutampantis su Sutarties 2.1 punkte esančiu Darbų pavadinimu], o Pirkėjas šiuos atliktus Darbus priima. 
2. Už atliktus Darbus Pirkėjas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.
[3. 	Šalys patvirtina, kad Darbai yra atlikti pilnai ir tinkamai. Pirkėjas neturi Rangovui pretenzijų dėl atliktų Darbų kokybės.] 
[3. 	Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per [nurodyti dienų skaičių, ne ilgesnį, nei 28 dienos] dienų po šio Darbų priėmimo-perdavimo akto pasirašymo dienos.] 
[Pasirenkama pagal situaciją] 
4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Pirkėjui. 

	Rangovas
	Pirkėjas
	

	[Pavadinimas] 
	[Pavadinimas]
	

	[Buveinės adresas]
	[Buveinės adresas]
	

	[Telefonas, faksas]
	[Telefonas, faksas]
	

	[Įmonės kodas]
	[Įmonės kodas]
	

	[PVM mokėtojo kodas]
	[PVM mokėtojo kodas]
	

	______________________________
Parašas
[Pareigos, vardas ir pavardė]
	______________________________
Parašas
[Pareigos, vardas ir pavardė]

Sutarties 5 priedas

	APLINKOSAUGINIAI REIKALAVIMAI

	1. Aplinkosauginių reikalavimų nustatymo teisinis pagrindas
	[bookmark: _Hlk138320288]1.1. Pirkimas vykdomas Vadovaujantis Aplinkos ministro įsakymu patvirtintu Tvarkos aprašu, pirkimas laikomas žaliuoju pirkimu, nes perkamas produktas tenkina Tvarkos aprašo 4.4.4.1."prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų, t. y. paslaugų teikėjas turi pateikti įrodančius dokumentus, kad gumos granulės pagamintos iš perdirbtų medžiagų.
1.2.  Paslaugų teikėjas turi įsipareigoti demontuotus gumos gaminius, atliekas utilizuoti (jei jos neperdirbamos) LR nustatyta tvarka t. y. perkančiajai organizacijai pateikti sutartį su tokių paslaugų tiekėju, kuris gali tokią veiklą vykdyti arba pridėti dokumentus, patvirtinančius apie priimtas utilizuoti medžiagas.
[bookmark: _Hlk163545294]





